Այսպես, պարբերաբար ժամանակավոր լուծումներ են գտնվում՝ ճանապարհը քիչ թե շատ կարգի բերելու: Հիմնավոր լուծումների համար Տուֆաշենում միջոցներ չեն եղել. «Եթե համայնքային բյուջեով 100-150, առավելագույնը՝ 200 հազար դրամ նախատեսեի, դրանով ի՞նչ կարող էի անել, միջհամայնքային ճանապարհի չորս կիլոմետրը լրիվ ավերված է»,- իր հերթին հարց ուղղեց մեր զրուցակիցը: Համայնքային իշխանությունները չեն հաշվարկել եւ պատկերացում չունեն, թե ճանապարհը բարեկարգելու համար իրականում որքան գումար է պետք: «Եթե 200 հազարից ավելի չունենք, ի՞նչ իմաստ ուներ հաշվարկելը»,- տարակուսեց Արտակ Եգորյանը: